**Մարզպետի տեղակալ Կարեն Ադամյանը Իջևանում մասնակցեց ամենամյա մարզական փառատոնի հանդիսավոր բացմանը 12.09.2014**

Սեպտեմբերի 12-ին Տավուշի մարզպետի տեղակալ Կարեն Ադամյանը Իջևան քաղաքում մասնակցեց ՀՀ սպորտի և երիտասարդության հարցերի նախարարության նախաձեռնությամբ և Տավուշի մարզպետարանի ու Իջևանի քաղաքապետարանի աջակցությամբ կազմակերպված ամենամյա մարզական փառատոնի հանդիսավոր բացմանը: Մարզպետի տեղակալը շնորհավորեց և ողջունեց մարզական փառատոնի մասնակիցներին՝ մաղթելով նրանց նորանոր հաջողություններ ֆիզկուլտուրայի և սպորտի բնագավառում: Փառատոնի բացմանը Կարեն Ադամյանը ՀՀ Տավուշի մարզպետ Հովիկ Աբովյանի կողմից շնորհակալական պատվոգրեր հանձնեց ֆիզկուլտուրայի վաստակաշատ ուսուցիչներ Վովա Փաշինյանին և Համլետ Այդինյանին: